Татарстанда берәү ике яшьлек баласын тәрәзәдән ыргытып үтермәкче булган

	Бөгелмәдә коточкыч хәл: ана кеше үз нарасыен дүртенче кат тәрәзәсеннән ыргытып үтермәкче булган. Бу хакта "Бөгелмә газетасы" хәбәр итә.	 Кансыз анага карата Татарстанның тикшерү комитеты җинаять эше башлаган. 
 
Бөгелмәгә кунакка килгән әлеге хатын ни сәбәпледер җан җимешен фатир тәрәзәсеннән урамга ташлаган. Җинаять урынына чакыртылган ашыгыч ярдәм хезмәте сабыйны хастаханәгә озаткан.
 
Полиция хатын-кызны тоткарлаган. Тикшерү дәвам итә, дип яза район газетасы. 
	---	
Матбугат.ру

	№ --- | 02.04.2017	


